Яшьлегем.

Тормыш кочагына кергән чагым,

Ак челтәрле күлмәк өстемдә.

Мәхәббәтнең учагында янган,

Иң бәхетле чагым исемдә.

Әйләнәбез түгәрәктә калып,

Синең күзләр, минем күзләрдә.

Сөеп- сөелүдән баш әйләнә,

Гел җәй булыр төсле көзләрдә.

Күңелнең дә әле ап -ак чагы,

Ә өметләр зәңгәр күкләрдә.

Пар аккоштай канат каккан чаклар,

Калды хәзер бары уйларда.

Җир йөзенең рәхәт -михнәтләрен,

Күрер өчен җиргә без туган.

Ак күлмәктә бөтерелгән чакны,

Хәтер китабыннан кем җуйган.

Ак күлмәкле кызлар күргән саен,

Күзләремнән  тозлы яшь тама.

Иң бәхетле чагым, шул мизгелне,

Син онытма диеп чаң кага..

Нигаматова.Сәлимә.

2018 ел.апрель.

Бәхет ишеге.

Газиз тормыш тәмен тоям,

Ачы да ул ,төче дә.

Бәхет ишеген ачырга,

Барыбызның көчендә.

Бәхет ишеге ачылыр,

Кемгәдер яшел язда.

Кемнедер гомер көзендә,

Батырмас тирән сазга.

Изгелекне,иманлыкны,

Алга алган бәхетле.

Фәрештәләр юл күрсәтер,

Саклагыз дип бәхетне.

Изге айда җанга тынлык,

Рухи байлык юл сызар.

Гонаһлардан арынырга

Юлны табар юлсызлар.

Бәхет ишеге гел ачык,

Тормыш бишеге барда.

Яшәүнең тәмен югалтмый

Күмелик изге моңга.

Н Сәлимә.2018 .

вт, 29 мая 2018 г., 18:17 Calima Nigamatovs <[salimanigamstova@gmail.com](https://e.mail.ru/compose/?mailto=mailto%3asalimanigamstova@gmail.com)>:

Шатлыклы пенсия.                                                           автор:Сәлимә Нигаматова.

Бик яшьли, бер-бересен яратышып,өйләнештеләр алар.

Күпме сөю хисләре,елмаюлы йөзләр,күпме бәхәс,күпме шатлыклы минутлар,яшәү дәверендә үткәрде алар.Берсеннән - берсе акыллы,тырыш балалар үстердек.

-"Тырышып -тырмашып дөнья кудык"- ,ди Гыльменисәттәй.-"Картлык ишек какканын да сизми калганбыз"...

Пенсия бер дә шатлык булмады,бабаем белән юктан гына тиргәшеп китүен сөйләп ,эчен бушатасы килде аның.Дорфа гадәте элек тә юк түгел иде,ә менә олыгаюга табан, тискәресе калкып тик тора...

   Эшләп акча тапканда,түкми-чәчми, кайтара торган иде, ә менә пенсияга

чыгу белән алыштырып куйдылармени.Пенсиясенең тиенен дә күрсәтми .

"Кая куя икән "-диеп, уйланып тик йөри Гыльменисәттәй.Менә минем пенсиям билгеле.Ул көн безнең өчен бәйрәм ,җыелышып,гапләшеп,

серләшеп алабыз.Айныкы айга ник җитсен.Чәй шикәргә,сөт-майга,аннан калганы даруга.Ичмасам урамнан бер үтәр өчен матур бизәкле күлмәк тә алып киялгәнем юк бит.Туган көннәргә,оныкларга бүләсең дә, пенсия тәмам.

Бабаем исәрләнми генә кайтарып бирсә әйбәт булыр төсле.

 Бер -берсенең зарын тыңлап торган авыл әбиләре,"бездә дә шул хәл",-

диеп, шау - гөр килделәр.

  Сабыр гына көткән Сабирә апа гына кушылмады,чөнки аның бабае пенсиясен түкми-чәчми кайтарып бирә ,хурлап сүз катасы урын юк.

Каты гапләшкән әбиләр, пенсияне тарата башлауга тындылар.Һәр кем үз чиратын тыныч кына үткәрәсе килде.Тиешле пенсиясын алды да,

 Гильменисәттәйнең бабаена үч итәсе бик килә иде. Турыга магазинга кереп күптән кызып йөргән әре бизәк төшкән  күлмәкне, килешле  йомшак

табанлы аяк киеме алды да, өенә табан атлады.

  Йөзендә елмаю ,күңеле бик тә шат.Иртәгә үк киенеп авылның теге очында торган ахирәтенә хәл белеп бару нияте канатландырып җибәрде.

Бабай теләсә ни эшләсен,бирми икән, бирми инде,азык - төлек тә алмыйм,

ашарга да аерым пешерергә исәпләп,башында төрле уйлар йөзде.

Менә өйдә тынлык."Юлдаш" радиосыннан гына котлауҗырлары яңгырый.

Ахырда бик ямансу булып китте.Күзләренә яшь тә тулды.Шул чак бабае латарейга бүләк отканмени күңеле сак,кайтып керде.

-"Карчык,тәмнәп чәй эчмибезмени,тамак та ачып китте",-диеп әбисенең аркасыннан сөйде.

Әби сүзсез генә чәй ясап,тәм-томнарын өстәлгә тезде.

- "Гомер иткән бабаем ласа,бирмәсә, бирмәс пенсиясен ,исән - сау гына була күрсен !"-дип ,үз -үзенә сөйләнеп куйды.

Шул чак бабае -

  -"Карчыккаем,иртәгәдән ял йортына китәбез,пенсиямны әллә ничә ай җыйдым,гомер итеп ял йорты күрмәдек,исән чакта икәүдән-икәү ял итеп кайтыйк" - диеп ике путевка өстәлгә салмасынмы!..

  -"Күптәнге хыялым иде "- диеп,әбисен, бер әп итеп тә алды.

Гильменисәттәй бер кызарды,бер агарды,кешегә кушылып яманатын сатып торуына бик гарьләнде.

  Ана бит, хикмәт нидә, ә мин җүләр ашыгып эшне харап итә язганмын.

Икесе дә бик кәнәгать, өстәл артында тәмнәп чәй эчтеләр.

Якшылыкка - яманлык белән кайтара язганмын бит,диеп шыпырт кына бабасы куенына сыенганын сизми дә калды.

  Булган бәхетенә куанып,белгән догаларын укып,

-"Әлбиттә барабыз карткаем "-диеп иркәләп пышылдады.Бүген сатып алган киемнәренәкарап:

  -"Ходаем ,сиңа мең рәхмәтлемен.Ярдәмеңнән ташлама "-диеп иркен тын алып куйды....

Яшик әле.

Читтән түгел, бик якыннан гына,

Карап тордым аккош йөзгәнен.

Үзем генә беләм ,узем генә

Шушы йөрәгемнең түзгәнен.

Горур йөзә аккош ,сүссез йөзә,

Сер сөйләргә бүген юк пары.

Югалткан үл тиңсез мәхәббәтен

Бердән -берен гөмерлек ярын.

Кул болгадым .Аккош  канат какты.

Икебезнең уртак язмышка.

Күз яшьләрен аккош күрсәтмәде,

Минем күзләр күптән сагышта.

Ямь тапмады ..Үңга -суңга йөзде,

Ялгыз йөзгәч - моңсу күл өсте.

Мәхәббәтсез ,пар канатсыз калгач,

Мин күптәннән аңлыйм ул хисне.

Яшәү дзвам итә ,аккошкаем,

Тирә якта кояш, саф һава.

Якты дөньяларда яшик әле!

Йөрәкләргә булсын шул дәва.

Нигаматова С.

сб, 14 июл. 2018 г., 7:45 Calima Nigamatovs <[salimanigamstova@gmail.com](https://e.mail.ru/compose/?mailto=mailto%3asalimanigamstova@gmail.com)>:

Бәхет.

Бәхет микән ? агачыңа кунып !

Сайрар өчен очар кошың бар  .

Авыр сүзләр кайчак ишеткәндә,

Юатырга тугры кешең бар  .

Балаларың ,таза исән булса,

Тик изгелек килсә алардан .

Өй ямьләргә сабыйларың гөрләп ,

Кайтып төшсә икән каладан.

Авырганда - арыганда һәрчак,

Дус -туганнар булса яныңда ,

Моңсу җырны ихлас тыңлаганда,

Эчтән генә сыкрый җаныңда .

Сөеп -сөелергә өмөт булсын ,

Бәхете дә торсын өелеп .

Бәйрәмнәрдән тормыш торсын иде ,

Калсаң  иде һәр чак  сөенеп  .

Бәхет инде - аяк кулың йөргәч ,

Кочагыңда   сабыең    сөйгәч .

Эчәр суың , сулар һаваң булгач,  Тормышның бар шатлыгын тойгач .

Тәрәзәмдә тормыш эзләре...

Гомер көзләренә җиткән әби,

Ачысын да  күргән,  төчесен.

Киләчәкне һич тә өмет итми,

Төн чыгасы, бүген яшисе.

Аргамактай чаклар артта калган,

Уйланмаган көне бик сирәк.

Үткәннәрне уйлап юана ул,

Яшим ди ул ,-димәк мин кирәк!

Таныш тәрәзәдән күзен алмый,

Юанычы хәзер бердәнбер.

Күз яшьләрем елга булып акты,

Ходай гына бары күргәндер.

Ашым пешсә, тәрәзәдән дәштем.

Сагыныплар көттем  картымны.

Сабыр гына "карчык тыңла,-диде,

 Тугар зинһар-" җиккән атымны.

Зарыгып ла көттем балаларны,

"Кайсы,кайчан инде кайтыр бит?"

Тавыш килсә, күзем тәрәзәдә,

"Кемнәр,нәрсә икән сатыр?" дип.

Әле һаман күзем тәрәзәдә,

Беләм дә соң гомер узганын,

Кыз озатып,килен төшергәнне,

Бәхет челтәрләрен сузганын.

Яше байтак инде ,йөзне ваклый,

Хатирәләр бар да  исендә.

Елап ала,бер шат елмая да,

Ялгыз яшәүләре читен лә.

Торган чакта ярның читендә...

"Сәлимә Нигаматова."

сб, 9 июн. 2018 г., 9:47